דור גז בוחן בצילום, בוידאו, במסות ובמופעי הרצאה את היחס בין אומנות, נרטיב וזיכרון. גז חוקר סיפורים אישיים ועדויות רשמיות מן העבר ומעלה שאלות בדבר תפקידה של האומנות המודרנית בבניית נרטיבים להיסטוריות לא-כתובות ובמיקום עדויות ויזואליות וכתובות בהקשר חדש. בעשרים השנים האחרונות מתמקדים מחקריו ויצירתו האומנותית בחומרים ארכיוניים ובפרקטיקות צילום במזרח התיכון ובצפון אפריקה, וכן במיפוי עקבות של אלימות באזור. גז הוא בעל תואר דוקטור מטעם אוניברסיטת תל אביב ופרופסור בבצלאל – אקדמיה לאמנות ועיצוב. עד כה פורסמו בתפוצה בין-לאומית שמונה קטלוגים העוסקים בעבודתו של גז. עם המוציאים לאור נמנים Distanz, New England Press ו- A.M Qattan Foundation. יצירותיו של גז הוצגו ביותר מארבעים תערוכות יחיד בכל רחבי העולם ובמספר רב של תערוכות קבוצתיות.